Joan London (údar Astrálach)

Údar Astrálach is ea Joan Elizabeth London. Rugadh í ar an 24 Iúil 1948 i bPerth san Astráil Thiar. Tá gearrscéalta, úrscéalta agus scripteanna scannáin scríofa aici. 

Bhain sí céim amach in Ollscoil na hAstráile Thiar, áit ar ndearna sí staidéar ar Fhraincis agus ar Bhéarla. Díoltóir leabhar í agus mhúineadh sí Béarla mar theanga iasachta.Wilde, Hooton agus Andrews (1994), lch 475-6 Tá sí ina cónaí in Fremantle.http://www.swf.org.au/component/option,com_events/task,view_detail/agid,174/year,2008/month,05/day,23/Itemid,182/  The Sydney Writers' Festival 2008

Tá dhá bhailiúchán de ghearrscéalta curtha amach aici, Sister Ships agus Letter to Constantine. Ghnóthaigh an chéad cheann The Age Book of the Year (1986), agus ghnóthaigh an dara ceann an Steele Rudd Award agus an West Australian Premier's Award for Fiction (1994 araon), sular nascadh le chéile faoin teideal The New Dark Age iad. 

D'fhoilsigh sí dhá úrscéal, Gilgamesh and The Good Parents. Moltar a prós as a chaolchúis agus a ghreantacht, agus dúradh faoi The Good Parents gurbh úrscéal álainn smaointe agus mothúchán é. Taispeántar sruthanna gan srian sa saol agus na gluaiseachtaí móra intleachtúla a théann i bhfeidhm ar shaol an duine. Tá críonnacht ann, ach aithnítear go bhfuil diamhair na cluana gan fuascailt fós.http://www.nytimes.com/2009/02/22/books/review/Robinson-t.html?pagewanted=all 'Kept Women,' Roxana Robinson, Sunday Book Review, New York Times, 19 Feabhra 2009

 Duaiseanna agus ainmniúcháin 

 2009: New South Wales Premier's Literary Awards: Christina Stead Prize for Fiction - The Good Parents.
 2003: Tasmania Pacific Rim Region Prize: Gilgamesh ar an ngearrliosta.
 2002: The Age Book of the Year Fiction Award do Gilgamesh
 2002: Miles Franklin Award: Gilgamesh ar an ngearrliosta.
 2002: New South Wales Premier's Literary Awards: Gilgamesh ar an ngearrliosta.
 1994: Steele Rudd Award: Letter to Constantine.
 1994: Western Australian Premier's Book Awards: Letter to Constantine.
 1986: The Age Book of the Year Book of the Year and Fiction Award: Sister Ships.
 1986: Western Australia Week Literary Award: Sister Ships.

 Tagairtí 

 Naisc Sheachtracha 
 Joan London ag Random House Australia
 Agallamh le Ramona Koval ar an Book Show, Radio National (Australian Broadcasting Corporation) 

 Féach freisin 
 Wilde, W., Hooton, J. & Andrews, B (1994). The Oxford Companion of Australian Literature 2nd ed. South Melbourne, Oxford University Press

London, Joan